Liste de așteptare pe șase luni în spitalele de recuperare din țară. România are cei mai puțini kinetoterapeuți din Uniunea Europeană
România are cei mai puțini specialiști în recuperare medicală din Uniunea Europeană, raportat la numărul de locuitori. Este vorba despre medici, fizioterapeuți și kinetoterapeuți. Datele Eurostat arată că în țara noastră sunt 14 specialiști la suta de mii de locuitori. În România, cei din localitățile mici nu au acces la astfel de servicii, iar la spitalele de recuperare din orașele mari listele de așteptare ajung și la jumătate de an.